《寿王提举二首》
宋代·李新

新岁祥分葆羽车，老君抱送浃云霞。
夏正更签称觞近，蜀道占星故国赊。
尚忆前时司玉牒，试簪明日剪金花。
这回飞燕知恩旧，肯到寻常百姓家。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。